 คนในคลิป ฆ่าหมากิน วอนวอชด็อก อย่าปรักปรำ ยันแค่เก็บซากมาย่าง 
หนุ่มชาวชัยภูมิ ที่ถูกเพจมูลนิธิวอชด็อก โพสต์ระบุฆ่าหมาย่างกิน ถูกตำรวจเรียกตัวมาสอบ ยอมรับเป็นกลุ่มชอบกินหมา แต่เก็บซากที่ตายเอามาย่างกิน ไม่ได้ฆ่า เพราะรู้ดีว่ามีข้อหาทารุณกรรมสัตว์วันที่ 6 มิ.ย.63 ผู้สื่อข่าวรายงานว่า กรณีเพจ มูลนิธิวอชด็อก ไทยแลนด์ ได้โพสต์ระบุ#จับสามคนฆ่ากินหมา บ้านหนองแขม อ.เนินสง่า ชัยภูมิ #สุดสลดหดหู่กับภาพและคลิปวิดีโอสามคนจับน้องหมาใส่กระสอบ #ทุบหัวแล้วชำแหละกินเหลือแค่เศษเนื้อชิ้นเล็กๆ บ้านหนองแขม อำเภอเนินสง่า จังหวัดชัยภูมิWDT รับทราบเรื่องจากประชาชน พบเห็นเหตุทารุณกรรมสุดสลดแล้วแจ้งตำรวจ สภ.เนินสง่า จึงเร่งประสาน พ.ต.อ.เรวัฒน์ ยวงอักษร ผกก.สภ.เนินสง่า ชัยภูมิ ดูแลกำกับคดีฆ่ากินน้องหมา ที่บ้านหนองแขม อ.เนินสง่า ชัยภูมิ เจ้าหน้าที่ตำรวจสายตรวจเข้าตรวจสอบ พบเพียงเศษเนื้อย่างชิ้นเล็กๆของน้องหมา เหลือคนอยู่แค่คนเดียว จากสามคนในคลิปวิดีโอWDT ทราบรายชื่อหมดแล้ว ส่งมอบให้ ร.ต.อ.สง่า ภิรมย์จิต รอง สว.(สอบสวน) สภ.เนินสง่า ชัยภูมิ พนักงานสอบสวน ร้อยเวรเจ้าของคดีประสานเจ้าหน้าที่ตำรวจสืบสวนติดตามจับกุมตัวต่อไป #WDT ขอวิงวอนประชาชนผู้รับทราบเหตุการณ์ว่า การกิน ฆ่า ค้าสุนัขเป็นการทารุณกรรมสัตว์ และเป็นคดีอาญาแผ่นดิน หากพบเห็นซึ่งหน้าแบบนี้ ขอให้ช่วยเหลือชีวิตน้องหมาไว้ก่อน ขอให้มีความกล้าหาญ ไม่ต้องกลัวอะไรทั้งสิ้น ช่วยชีวิตน้องหมาให้ได้ก่อน #คนฆ่าหมาไม่ว่าจะด้วยวิธีใดล้วนเป็นคนขี้ขลาด ไม่ต้องกลัวว่าจะมีผลกระทบใดๆเพราะกฎหมายจะคุ้มครองท่านเสมอ#ดีกว่าเห็นแต่ภาพถุงใส่น้องหมา ที่ยังมีชีวิตแล้วต้องมาพบเหลือแค่เศษชิ้นเนื้อ ติดตามผลการจับกุม จาก สภ.เนินสง่าครับ ขอบคุณล่าสุดผู้สื่อข่าวได้เดินทางลงพื้นที่ตรวจสอบ เมื่อเวลา 16.00 น.วันที่ 6 มิ.ย.63 โดยไปที่ สภ.เนินสง่า พบกับ ร.ต.อ.สง่า ภิรมย์กิจ รอง สว.(สอบสวน) เผยว่าพ.ต.อ.เรวัฒน์ ยวงอักษร ผกก.สภ.เนินสง่า ชัยภูมิ ได้สั่งการให้ไปเชิญตัวชายในภาพทั้ง 3 คนมาสอบสวนในเบื้องต้นแล้วประกอบด้วย 1. นายเสกสรร เก่งนอก อายุ 34 ปี บ้านเลขที่ 102 หมู่ที่ 6 บ้านหนองแขม ตำบลตาเนิน อำเภอเนินสง่า จังหวัดชัยภูมิ 2. นายบุญเลิศ นารีรักษ์ อายุ 65 ปี บ้านเลขที่ 153 หมู่ที่ 7 บ้านโนนม่วง ตำบลโพนทอง อำเภอเมือง จังหวัดชัยภูมิ 3. นายมงคล กวนสูง อายุ 41 ปี บ้านเลขที่ 50 หมู่ 6 บ้านหนองแขม ตำบลตาเนิน อำเภอเนินสง่า จังหวัดชัยภูมิโดยนายเสกสรร เก่งนอก คือผู้อยู่ในภาพซึ่งเป็นคนแล่เนื้อสุนัข อ้างว่าตนพร้อมพวกอีก 2 คนไปเก็บสุนัขมาจากข้างทางในละแวกบ้าน ซึ่งเป็นสุนัขที่ถูกรถชนตายแล้วมีคนนำมาทิ้งไว้ พวกของตนจะไปพบ และเก็บใส่ถุงปุ๋ยมาจำนวน 2 ถุง หรือ 2 ตัวก่อนที่จะเป็นคนแล่เนื้อ หลังจากนั้นได้ปรุงเป็นอาหารกินกัน ก่อนที่จะมีผู้ไม่ประสงค์ออกนามมาถ่ายคลิปจนทำให้เป็นเรื่องเป็นราวออกไป ซึ่งยอมรับว่านำสุนัขที่ถูกรถชนตายแล้วมาทำประกอบอาหารย่างกินเท่านั้น แต่ไม่ได้เป็นคนฆ่าหรือทารุณกรรมสุนัขครั้งนี้ให้ตาย ซึ่งเป็นความชอบของกลุ่มตนที่ชอบบริโภคเนื้อสุนัขอยู่แล้ว แต่หากินยาก และในปัจจุบันก็มีกฎหมายคุ้มครองสุนัข ไม่มีใครไปกล้าฆ่าสุนัขกินแน่ แต่เมื่อพบว่ามีสุนัขตาย จึงเห็นว่านานๆ จะได้กิน จึงนำสุนัข 2 ตัวที่ถูกรถชนตายแล้ว นำมาประกอบอาหารเท่านั้นร.ต.อ.สง่า ภิรมย์กิจ รอง สว.(สอบสวน) กล่าวว่า ได้รวบรวมหลักฐานในที่เกิดเหตุ ได้พบกับเนื้อและเครื่องในของสุนัขอยู่ในถุงเหลืออยู่บางส่วน พร้อมหลักฐานเป็นจอบ และถุงปุ๋ยมาเก็บไว้เป็นหลักฐาน เพื่อตรวจสอบโดยละเอียดอีกครั้ง และดำเนินการตามขั้นตอนกฎหมายต่อไป
หนุ่มชาวชัยภูมิ ที่ถูกเพจมูลนิธิวอชด็อก โพสต์ระบุฆ่าหมาย่างกิน ถูกตำรวจเรียกตัวมาสอบ ยอมรับเป็นกลุ่มชอบกินหมา แต่เก็บซากที่ตายเอามาย่างกิน ไม่ได้ฆ่า เพราะรู้ดีว่ามีข้อหาทารุณกรรมสัตว์ 
คนกินหมา,โพสต์คนกินหมา,คนฆ่าหมา,คนย่างหมา,วอชด็อก ไทยแลนด์,ข่าวทั่วไป